
U skladu sa odredbama člana 95 stav 2 Zakona o javnim nabavkama („Službeni list CG“, br. 074/19) Komisija za sprovođenje postupka javne nabavke, dostavlja


    Pojašnjenje Tenderske dokumentacije


Privredni subjekat se dana 08.08.2022. godine obratio Naručiocu putem ESJN-a zahtjevom za pojašnjenje tenderske dokumentacije:

U vašem pojašnjenju br. 04-426/22-7473/3 od dana 04.08.2022.godine na naše pitanje „Koliko indeksa je predviđeno po predmetu i do koliko karaktera?“ dali ste sledeći odgovor: „Indeksi se definišu po šablonu dokumenta nakon čega se njihov broj ne može mijenjati. Broj indeksnih polja koji će se definisati za neki šablon nije ograničen. Postoji ograničenje na dužinu karaktera u jednom polju i iznosi 255 karaktera.“ 

Pitanje 1:

Zanima nas sledeće, ako broj indeksnih polja nije definisan za neki šablon, kako mi, kao ponuđač možemo znati koliki broj indeksa ili metapodataka moramo unijeti? S obzirom da je indeksiranje (unos indeksa) najobimniji dio projekta, a inače krucijalan za kreiranje ponude, ovim putem vas molimo odgovorite tačno koliko je taj broj indexa ili metapodataka koji moramo unositi, s obzirom da niste u mogućnosti da nam dostavite bazu podataka? 

Pitanje 2: 

Da li bazu ili baze podataka koje sadrže tražene indekse ( metapodatke ) ustupljujete ponuđaču koji bude izabran kao najpovoljniji ponuđač i sa kojim se potpise Ugovor? Pretpostavljamo da dostavljate, jer u procesu digitalizacije su ionako svi podaci dostupni (kroz korake pripreme i skeniranja), izabranom ponuđaču sa kojim je potpisan Ugovor. 

Pitanje 3: 

Da li Uvjerenje Ministarstva kulture o posjedovanju stručnog zvanja arhivski tehničar mora da bude izdato od strane Ministarstva kulture CG ili može biti izdato od strane Ministarstva neke druge države, nadležnog organa ili institucije? I takođe nas zanima koji stepen stručne spreme mora da posjeduje Arhivski tehničar?



Naručilac daje sljedeće pojašnjenje:

Odgovor 1:

U pogledu ovog pitanja biće izvršena izmjena tenderske dokumentacije.


Odgovor 2:

Dostavljanje baze nije moguće, a ponuđač koji bude izabran kao najpovoljniji ponuđač i sa kojim se potpiše Ugovor imaće pristup šablonima za tipove dokumenta koji će biti predmet digitalizacije.

Odgovor 3:
 
Uvjerenje o položenom stručnom ispitu za stručno zvanje arhivski tehničar, mora biti izdato od strane Ministarstva kulture Crne Gore, jer je za izvršavanje usluga definisanih tenderskom dokumentacijom, potrebno poznavanje zakonske regulative države u kojoj se usluga izvršava.
U skladu sa članom 7 Pravilnika o vrsti i stepenu stručne spreme, programu i načinu polaganja stručnog ispita i stručnim zvanjima za vršenje poslova konzervatorske, muzejske, bibliotečke i arhivske djelatnosti ("Službeni list Crne Gore", br. 022/12 026/12 i 70/20) arhivski tehničar, je kvalifikacija srednjeg opšteg i stručnog obrazovanja, četvrti nivo (IV), 240 kredita CSPK-a (opšteg ili drugog odgovarajućeg smjera).

